Lav et referat af nedenstående tekst:

Tekst:
Under generalforsamlingen blev der rejst spørgsmål om, hvor det mere synlige og effektive politi efter politireformen bliver af. Til det svarede Lene Espersen, at det var de menige betjente der hellere vil sidde på deres kontorer end at køre ud på patrulje. Og den bemærkning falder absolut ikke i god jord hos Nordjyllands Politiforening. Formanden kalder det helt kontant for: dumsmart. - Man kan ikke give de laveste i politihierarkiet skylden for, at en reform ikke bærer igennem. Det er under lavmålet, synes jeg, siger Børge K. Nielsen til Nordjyske. Han mener ikke, at det er i orden, at politiets politiske og ansvarlige leder udråber betjentene til "skurke" i forbindelse med reformen, og accepterer ikke påstanden: - Det er direkte usandt, det gør de ikke og det vil de ikke. Der er ikke noget, politifolk hellere vil end at være på gaden og passe de opgaver, som er politimæssige. Hver eneste dag råber de på, at de gerne vil have den tid, der er nødvendig for at klare de opgaver, som folk ringer til politiet for at få løst, siger Børge K. Nielsen. Han har - ligesom de kritiske røster på generalforsamlingen - heller ikke har oplevet et mere synligt politi. - Ministeren mener jo, at vi kommer ud til alle de opgaver, der er, og det er ikke sandt. Vi må smide en masse opgaver i papirkurven. Vi kommer ikke ud i den yderste del af politikredsen hver eneste dag, som hun også tror, vi gør. Vi får ikke de her 600-800 mand på gaden over en årrække, som hun også siger, vi gør, men der er ingen i dansk politi, der kan se, hvor vi kan tage dem henne, siger Børge K. Nielsen.

Referat:
På De Konservatives generalforsamling i Nordjylland kritiserede Justitsministeren de menige betjente for ikke at ville ud på patrulje.